Í 1986 var Bókaklubbin hjá Bókadeild Føroya Lærarafelags settur á stovn. Endamálið var at geva fólki høvi at ogna sær bíligar bøkur, av tí at tað fáa staðni í landinum vóru og enn eru bókhandlar. Bókaklubbin er býttur í fimm bólkar: smábarnabøkur, myndabøkur, tekstbøkur til yngri børn, tekstbøkur til eldri børn, og ung. Tað ber bert til at keypa bøkur á heimasíðuni, um ein er limir. Átta klubbabøkur um árið Bókaklubbin sendir átta umfør við klubbabókum út um árið. Ynskir tú IKKI at fáa klubbabókina í tínum aldursbólki ber til at býta hana um við eina aðra bók í staðin. Vilt tú býta um, boðar tú bara frá umvegis heimasíðuna ella við at senda teldupost til bokaklubbin @ bokaklubbin. fo ella við at ringja til 23 57 76. Á bokaklubbin. fo ber altíð til at keypa fleiri bøkur. Har er ALTÍÐ opið! Ókeypis at vera limur í Bókaklubbanum Tað kostar einki at vera limur í Bókaklubbanum. Tú rindar einans fyri bøkurnar, sum tú fært. Klubbabøkurnar eru rættiliga ymiskar, bæði tá ið talan er um teir ymisku bólkarnar, síðutal o. a., og hetta sæst sjálvandi aftur á prísunum. T. d. kostar pappbókin Mínir fyrstu litir við 36 síðum til yngsta bólk 66, -krónur, og Drápsmansapan til elsta bólk á 620 síður 238, -krónur. Hvat kosta bøkurnar? Á bokaklubbin. fo kanst tú velja millum 1000 føroyskar bøkur. Allir prísir eru íroknaðir postgjald, og bøkurnar kosta altíð minni enn í bókahandlunum, tá tær liggja í tínum postkassa. Kunning við tíðindabrævi Øll kunning frá Bókaklubbanum verður send út við tíðindabrævi. Í tíðindabrøvunum verður millum annað greitt frá komandi klubbabókum og nýggjum bókum, umframt at upplýst verður um góð bókatilboð, tiltøk og annað.